Anne-Mari Hyryläinen
**Anne-Mari Hyryläinen** (o.s. **Koskinen**, s. 15. elokuuta 1978 Tampere) on suomalainen aktiiviuransa päättänyt kestävyysurheilija. Hän edusti nauvolaista Nagu Idrottsföreningiä ja hänen valmentajansa oli Simo Wannas. Vuoteen 2016 asti hän edusti Helsingin Jyryä.

Hyryläinen saavutti Mount Everestin huipun toisena suomalaisnaisena 23. toukokuuta 2010. Ensimmäisenä suomalaisnaisena Mount Everestin valloitti Carina Räihä, joka nousi huipulle 17. toukokuuta 2010. Hyryläinen on kiivennyt muun muassa myös Lhotselle ja Manaslulle.

Urheilussa Hyryläinen on keskittynyt pääasiassa kestävyysjuoksuun ja hänen päämatkansa on maraton. Hän on voittanut maratonilla SM-kultaa vuonna 2014 ja SM-hopeaa vuonna 2004 sekä puolimaratonilla SM-kultaa 2017 ja 2019. Lisäksi hän on ollut SM-mitaleilla duathlonissa. 

Pekingin MM-kisoissa 2015 Hyryläinen oli maratonin 29:s ajalla 2.41.59. Hyryläinen juoksi silloisen maratonennätyksensä 2.35.17 Dubaissa tammikuussa 2015. Helmikuussa 2016 hän juoksi puolimaratonin ennätysaikaansa 1.12.27, parhaaseen suomalaisaikaan 16 vuoteen. Huhtikuussa 2016 hän paransi maratonennätystään Hampurin maratonilla 2.34.12:een. Amsterdamin EM-kilpailuissa 2016 hän sijoittui puolimaratonilla 20:nneksi ajalla 1.13.13 ja Rion olympialaisissa maratonilla 51:nneksi ajalla 2.39.02. Lontoon MM-kisoissa 2017 Hyryläinen oli maratonin 25:s ja vain kuusi eurooppalaista juoksijaa oli hänen edellään.

Tammikuussa 2017 Hyryläinen juoksi oman ennätyksensä Dubain maratonilla. Aika 2.32.19 alitti myös Lontoon maailmanmestaruuskilpailujen tulosrajan. Tammikuussa 2018 Hyryläinen paransi ennätystään, Suomen kaikkien aikojen 4:s, niin ikään Dubain maratonilla ajalla 2.28.53. Hän juoksi puolimaratonennätyksensä 1.11.04 Berliinissä huhtikuussa 2018. Dohan MM-kisoissa 2019 Hyryläinen oli maratonilla 19:s ajalla 2.51.26. Hän oli kilpailun viidenneksi paras eurooppalainen.

Hyryläinen oli suunnitellut lopettavansa uransa 2020 Tokion Olympiamaratoniin, mutta kisojen siirtyminen vuodella muutti suunnitelmia. Lääkärintarkastuksessa löydetty anemia esti osallistumisen myös 2020 SM-maratonille, joten Hyryläinen päätyi lopettamaan uransa. Hyryläinen asuu Dubaissa ja on ammatiltaan vuoristo-opas.

Lähteet
-------

1. 1 2 3  Anne-Mari Hyryläinen Tilastopaja (vaatii kirjautumisen, maksullinen palvelu).   Viitattu 2.10.2019
2. ↑  Pusa, Ari: Anne-Mari Hyryläinen tuli vuorilta maratonille *HS.fi*.  29.8.2015.  Arkistoitu 6.1.2016. Viitattu 12.2.2016.
3. ↑  SM Duathlon 27.8.2005 PIIKKIÖ, TULOKSET (Arkistoitu – Internet Archive)
4. ↑  SM-DUATHLON pikamatka 5/20/5 – Varkaus 4.6.2006
5. ↑  Anne-Mari Hyryläinen Kansainvälinen yleisurheiluliitto.  (englanniksi)
6. ↑  Karttunen, Anu: Rioon jo valittu Hyryläinen jälleen hyvässä vauhdissa – oma ennätys parani yli minuutilla! *yle.fi*.  17.4.2016. Viitattu 5.1.2017.
7. ↑  Hyryläinen seitsemänneksi paras eurooppalainen MM-maratonilla
8. ↑  Anne-Mari Hyryläinen juoksi ennätyksensä Dubain maratonilla *kestavyysurheilu.fi*.  20.1.2017.  Arkistoitu 12.2.2017. Viitattu 11.2.2017.
9. ↑  Lehtisaari, Matti: Hyryläinen juoksi komean ennätyksensä – jo lähelle SE-aikaa *yle.fi*.  26.1.2018. Viitattu 26.1.2018.
10. ↑  Suomalaismaratoonarin sisällä ei pysynyt mikään – kiivas vessaralli kesken kisan *www.iltalehti.fi*. Viitattu 28.9.2019.
11. ↑  Hyryläinen ja Vainio maratonin 5:nneksi ja 8:nneksi parhaat eurooppalaiset – "Tämä oli lähellä extremeä" *yleisurheilu.fi*.  28.9.2019. Viitattu 2.10.2019.
12. ↑  Sairaalareissu paljasti yllätyksen – suomalainen huippujuoksija sai anemiadiagnoosin *Ilta-Sanomat*.  6.10.2020. Viitattu 6.10.2020.

Aiheesta muualla
----------------

* Anne-Mari Hyryläisen blogi (Arkistoitu – Internet Archive)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |